Na temelju članka 48. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17) članka 36. Statuta Općine Vladislavci („Službeni glasnik“ Općine Vladislavci br. 3/13, 3/17 i 2/18) i članka 3. stavka 2. Programa financiranja vatrogastva na području Općine Vladislavci za 2018. godinu („Službeni glasnik“ Općine Vladislavci br. 6/17 i 3/18) , Općinski načelnik Općine Vladislavci dana 27. srpnja 2018. godine, donosi

**ODLUKU**

**o izmjeni Odluke o rasporedu sredstava za financiranje vatrogastva na području Općine Vladislavci za 2018. godinu**

**Članak 1.**

Odluka o rasporedu sredstava za financiranje vatrogastva na području Općine Vladislavci („Službeni glasnik“ Općine Vladislavci br. 1/18) mijenja se prema odredbama ove Odluke.

**Članak 2.**

Članak 1. Odluke o rasporedu sredstava za financiranje vatrogastva na području Općine Vladislavci („Službeni glasnik“ Općine Vladislavci br. 1/18) mijenja se i sada glasi:

„Članak 1.

Sredstva za financiranje vatrogastva na području Općine Vladislavci za 2018. godinu raspoređuju se korisnicima kako slijedi:

* Dobrovoljno vatrogasno društvo Vladislavci iznos od 50.000,00 kuna,
* Dobrovoljno vatrogasno društvo Hrastin iznos od 130.000,00 kuna,
* Vatrogasna zajednica Osijek iznos od 12.000,00 kuna.

**Članak 3.**

Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci.

KLASA: 214-01/18-01/03  
URBROJ: 2158/07-02-18-02

Vladislavci, 27. srpnja 2018.

**Općinski načelnik**

Marjan Tomas, v.r.